**Likumprojekta “Grozījums Latvijas Republikas Zemessardzes likums”  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likums “Grozījumi Valsts drošības iestāžu likumā”, kurš stājās spēkā 2019. gada 1. janvārī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar grozījumiem Valsts drošības iestāžu likumā, kas stājās spēkā 2019. gada 1. janvārī, Drošības policijas nosaukums tika mainīts uz – Valsts drošības dienests.  Tika veikti grozījumi arī Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā, nosakot, ka uz Valsts drošības dienesta amatpersonām nav attiecināms dienesta regulējums Iekšlietu ministrijas sistēmas iestādēs vai Ieslodzījuma vietu pārvaldē, bet gan regulējums, kas nosaka dienesta gaitu valsts drošības iestādē.  Satversmes aizsardzības birojs, Militārās izlūkošanas un drošības dienests un Valsts drošības dienests ir tiešās pārvaldes iestādes ar ļoti specifisku kompetenci. Proti, atbilstoši normatīvajos aktos noteiktajam, tās ir īpaši pilnvarotas iestādes, kas veic izlūkošanas un pretizlūkošanas darbības, kā arī ir operatīvās darbības subjekti. Ņemot vērā minēto, šo iestāžu kopuma apzīmēšanai normatīvajos aktos tiek lietots īpašs jēdziens – valsts drošības iestādes un to sistēmu, subjektu kompetences sadalījumu, darbības tiesisko pamatu, mērķus, uzdevumus, pienākumus, atbildību, darbības finansēšanas, uzraudzības un kontroles kārtību nosaka speciāls likums – Valsts drošības iestāžu likums.  Zemessardzes likumā 14. pantā (Uzņemšana Zemessardzē) ir noteikts, kādos gadījumos Latvijas pilsoņi var tikt uzņemti Zemessardzē. Šī likuma 14. panta pirmās daļas 2. punktā ir norādīts, ka Zemessardzē var uzņemt Latvijas pilsoņus, kuri nepilda profesionālo dienestu vai dienestu Iekšlietu ministrijas sistēmas iestādēs vai Ieslodzījuma vietu pārvaldē, [Satversmes](https://likumi.lv/ta/id/57980-latvijas-republikas-satversme) aizsardzības birojā, Militārās izlūkošanas un drošības dienestā, pašvaldības policijā, prokuratūrā, Korupcijas novēršanas un apkarošanas birojā, Finanšu policijā, Muitas kriminālpārvaldē vai Latvijas Bankas Aizsardzības pārvaldē. Tādējādi pašreizējais normatīvais regulējums nosaka, ka [Satversmes](https://likumi.lv/ta/id/57980-latvijas-republikas-satversme) aizsardzības birojā, Militārās izlūkošanas un drošības dienestā amatpersonas un darbinieki nevar dienēt Zemessardzē, bet Valsts drošības dienesta amatpersonas un darbinieki var dienēt Zemessardzē. Minētā situācija ir izveidojusies, jo Valsts drošības dienests kopš 2019. gada 1. janvāra vairs nav Iekšlietu ministrijas sistēmas iestāde. Balstoties uz iepriekšminēto, nepieciešams veikt grozījumus Zemessardzes likuma 14. pantā nosakot, ka valsts drošības iestāžu amatpersonas un darbinieki nevar tikt uzņemti Zemessardzē, jo dienests valsts drošības iestādē savas specifikas dēļ nav savienojams ar dienestu Zemessardzē. Vienlaikus nepieciešams nodrošināt vienotus dienesta noteikumus, tiesības un dienesta gaitu visās valsts drošības iestādes, saskaņā ar Valsts drošības iestāžu likumā noteikto. Grozījumā Zemessardzes likumā ietvertais precizējums ir redakcionāls un neparedz izmaiņas pēc būtības, jo šāda veida aizliegums pastāvēja pirms tam. |
| 3. | Projekta izstrādē iesaistītās institūcijas | Valsts drošības dienests, Iekšlietu ministrija. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz Valsts drošības dienesta amatpersonām un darbiniekiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| Projekts šo jomu neskar. | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo Projekts attiecas uz atsevišķu personu loku – Valsts drošības dienesta amatpersonām un darbiniekiem – un sabiedrību kopumā neietekmēs. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts drošības dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.  Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Iekšlietu ministrs S. Ģirģens

Vīza: valsts sekretārs D. Trofimovs

20.08.2019.

695

[juristi@vdd.gov.lv](mailto:juristi@vdd.gov.lv)

67208871